ด่วน! DOD ถูกแขวน “SP” แล้ว หลังตลท.ปล่อยหลุดงบ Q3/62 กำไรทรุดฮวบ 79%
ด่วน! DOD ถูกแขวน “SP” แล้ว หลังตลท.ปล่อยหลุดงบ Q3/62 กำไรทรุดฮวบ 79%
ด่วน! DOD ถูกแขวน “SP” แล้ว หลังตลท.ปล่อยหลุดงบ Q3/62 กำไรทรุดฮวบ 79%
11 พ.ย. 2562

ผู้สื่อข่าวรายงานว่า ตลาดหลักทรัพย์ เอ็ม เอ ไอ ได้ขึ้นเครื่องหมาย “SP” (Trading Suspension) พักการซื้อขายหลักทรัพย์ บริษัท ดีโอดี ไบโอเทค จำกัด (มหาชน) หรือ DOD ตั้งแต่รอบบ่ายของวันที่ 11 พฤศจิกายน 2562 เป็นต้นไป หลังจากที่ตลาดหลักทรัพย์ฯ ได้ขึ้นเครื่องหมาย “H” หลักทรัพย์ของ DOD สำหรับการซื้อขายในรอบเช้าของวันที่ 11 พฤศจิกายน 2562 เนื่องจากบริษัทยังไม่สามารถเผยแพร่งบการเงินไตรมาสที่ 3 ปี 2562 ได้ โดยตลาดหลักทรัพย์ฯ จึงยังคงหยุดพักการซื้อขายจนกว่าบริษัทจะนำส่งงบการเงินดังกล่าวได้
อนึ่ง เช้าวันนี้ (11 พ.ย.62) ตลาดหลักทรัพย์แห่งประเทศไทย (ตลท.) ขึ้นเครื่องหมาย H หุ้น DOD เนื่องจากปรากฏข้อมูลสำคัญของงบการเงินไตรมาสที่ 3 ปี 2562 ในข่าวกำหนดการใช้สิทธิ DOD-W1 ฉบับภาษาอังกฤษ ซึ่งบริษัทไม่สามารถเผยแพร่งบการฉบับเงินดังกล่าวได้
โดยบริษัทรายงานผลการดำเนินงานไตรมาส 3/62 สิ้นสุดวันที่ 30 ก.ย. 2562 มีกำไรสุทธิ 15.13 ล้านบาท ปรับตัวลดลง 57.61 ล้านบาท หรือ 79.20% จากไตรมาส 3/61 มีกำไรสุทธิ 72.74 ล้านบาท
ทั้งนี้ผลการดำเนินงานไตรมาสดังกล่าวปรับตัวลดลงเนื่องจากบริษัทมีต้นทุนจากการขายและบริการเพิ่มขึ้น 52.08 ล้านบาท คิดเป็นการปรับตัวลดลง 90.68% ขณะที่มีค่าใช้จ่ายในการขายเพิ่มขึ้น 45.71 ล้านบาท หรือ 761.11%